OpenLLM-France/wikimedia huggingface dataset:
# Bobby Moore

* Per a altres significats, vegeu «Bob Moore».
Robert Frederick Chelsea Moore, OBE, (Barking, Regne Unit, 12 d'abril de 1941 − Londres, 24 de febrer de 1993), conegut habitualment com a Bobby Moore, va ser un futbolista anglès que ocupava la posició de defensa.

## Trajectòria

Va ser internacional absolut per la selecció de futbol d'Anglaterra en 108 ocasions, amb la qual es va proclamar campió del món l'any 1966. Pel que fa a clubs, passà la major part de la seva trajectòria al West Ham United FC.
| Club | País | Any |
| West Ham United FC | Anglaterra | 1958-1973 |
| Fulham FC | Anglaterra | 1974-1977 |
| San Antonio Thunder | EUA | 1976 |
| Seattle Sounders | EUA | 1977 |
El 1998 fou escollit per la Football League a la llista de les 100 llegendes del futbol anglès.

## Palmarès

* 1 Copa del Món de futbol: 1966 (Anglaterra)
* 1 Recopa d'Europa de futbol: 1965 (West Ham)
* 1 FA Cup: 1964 (West Ham)

## Referències

* ↑ «Football Legends list in full». BBC Sport, 05-08-1998 [Consulta: 10 gener 2009].
Bobby Moore amb la selecció anglesa - Caixes de navegació :
Selecció de futbol d'Anglaterra – Copa del Món de Futbol de 1962
1 Springett •
2 Armfield •
3 Wilson •
4 Robson •
5 Swan •
6 Flowers •
7 Connelly •
8 Greaves •
9 Hitchens •
10 Haynes •
11 Charlton •
12 Hodgkinson •
13 Kevan •
14 Anderson •
15 Norman •
16 Moore •
17 Douglas •
18 Hunt •
19 Peacock •
20 Eastham •
21 Howe •
22 Adamson •
Seleccionador: Winterbottom
Selecció de futbol d'Anglaterra – Copa del Món de Futbol de 1966
1 Banks •
2 Cohen •
3 Wilson •
4 Stiles •
5 J. Charlton •
6 Moore •
7 Ball •
8 Greaves •
9 B. Charlton •
10 Hurst •
11 Connelly •
12 Springett •
13 Bonetti •
14 Armfield •
15 Byrne •
16 Peters •
17 Flowers •
18 Hunter •
19 Paine •
20 Callaghan •
21 Hunt •
22 Eastham •
Seleccionador: Ramsey
Selecció de futbol d'Anglaterra – Copa del Món de Futbol de 1970
1 Banks •
2 Newton •
3 Cooper •
4 Mullery •
5 Labone •
6 Moore •
7 Lee •
8 Ball •
9 B. Charlton •
10 Hurst •
11 Peters •
12 Bonetti •
13 Stepney •
14 Wright •
15 Stiles •
16 Hughes •
17 J. Charlton •
18 Hunter •
19 Bell •
20 Osgood •
21 Clarke •
22 Astle •
Seleccionador: Ramsey :
# Batarà saturní

El batarà saturní (Thamnomanes saturninus) és una espècie d'ocell de la família dels tamnofílids (Thamnophilidae).

## Hàbitat i distribució

Habita el sotabosc de la selva humida i zones arbustives de les terres baixes del nord-est de Perú, extrem nord-est de Bolívia i oest amazònic del Brasil.

## Referències

* ↑ «Batarà saturní». Cercaterm. TERMCAT, Centre de Terminologia. Rev. 10/05/2021(català)
# Batiscafo Katiuscas

Batiscafo Katiuscas és el cinquè àlbum del grup mallorquí Antònia Font, publicat l'any 2006. El disc estava format per un total de 12 cançons. La temàtica de l'anterior disc, estava dedicat a l'espai galàctic i en aquest, exploren les profunditats dels oceans en un submarí monoplaça. Les seves lletres mantenen el seu to surrealista. De nou, Joan Miquel Oliver, és el compositor i lletrista de l'àlbum. Segons declarà Oliver, "és un àlbum conceptual, curtet, d'un sol tema". Tanmateix, en aquest disc hi ha diverses cançons que aborden un mateix tema, però no existeix cap fil argumental sòlid.
En les cançons «astronautes rimadors» i «turistes del futur», els personatges passegen per mons ideals i paisatges imaginaris. La cançó «Amazones a sa lluna» fa referència al microrrelat El dinosaure de l'escriptor guatamaltenc Augusto Monterroso. D'entre les dotze cançons, hi destaquen «Nata», «Batiscafo Katiuscas», «Tokio m'és igual» o «Wa Yeah!».
Segons escrivia la revista Enderrock, l'àlbum continuava la saga musical de domèstica-ficció i el llançament del disc havia aixecat una certa expectació entre la crítica i els seguidors cada cop més nombrós de la banda. La presentació del disc a Catalunya es va fer el L'Auditori de Barcelona el 8 de juny d'aquell any.
El disc va ser considerat el millor disc de l'any per votació popular i el segon millor valorat per la crítica als premis Enderrock. El CD incloïa un llibre on hi figurava la lletra de les cançons, que anava sempre escrita en minúscules (després de punts, els títols de les cançons, etc.). Les dues úniques paraules que anaven sempre en majúscules eren "Batiscafo Katiuscas".

## Cançons

Totes les cançons foren escrites i compostes per Joan Miquel Oliver, excepte on s'indiqui el contrari.

## Referències

* 1 2 3 «Enderrock i Antònia Font: portades i complicitats». Enderrock.cat, 28-11-2013 [Consulta: 2 agost 2014].
* 1 2 Alegret, 2011, p. 41.
* 1 2 «Antònia Font inaugura la nova programació de músiques populars de L'Auditori». Enderrock.cat, 30-03-2006 [Consulta: 3 agost 2014].
* ↑ «El 8 d'abril nou disc d'Els Amics». Enderrock, 03-02-2014 [Consulta: 4 agost 2014].
* ↑ «'Batiscafo Katiuscas'». Enderrock, Actualitzat el 28/10/2013 [Consulta: 4 agost 2014].

## Bibliografia

* Alegret, Helena Morén (coordinadora). Antònia Font : robots innocents. Valls: Cossetània, 2011, p. 73. ISBN 978-84-15403-64-7.
# Batis molitor

La batis molitor (Batis molitor) és un ocell de la família dels platistèirids (Platysteiridae).

## Hàbitat i distribució

Habita els boscos de Brachystegia i acàcies del sud de Gabon, República del Congo, sud-oest, sud, est i sud-est de la República Democràtica del Congo, oest i sud d'Uganda, Ruanda, Burundi, extrem est de Sudan del Sud, Kenya, Tanzània, Zàmbia, Malawi, nord de Namíbia, Angola, Botswana (fora del sud-oest), Zimbabwe, Moçambic i l'est de Sud-àfrica, al Transvaal, Swazilàndia, nord de l'Estat Lliure d'Orange, Natal i est de la Província del Cap.

## Referències

* ↑ «Batis molitor». Cercaterm. TERMCAT, Centre de Terminologia. Rev. 20/10/2021(català)
# Bouffignereux

Bouffignereux és un municipi francès situat al departament de l'Aisne i a la regió dels Alts de França. L'any 2007 tenia 109 habitants.

## Demografia
### Població

El 2007 la població de fet de Bouffignereux era de 109 persones. Hi havia 42 famílies de les quals 8 eren unipersonals (4 homes vivint sols i 4 dones vivint soles), 17 parelles sense fills i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 44 eren l'habitatge principal de la família, 4 eren segones residències i 1 estava desocupat. Tots els 47 habitatges eren cases. Dels 44 habitatges principals, 40 estaven ocupats pels seus propietaris, 1 estava llogat i ocupat pels llogaters i 2 estaven cedits a títol gratuït; 5 tenien tres cambres, 7 en tenien quatre i 31 en tenien cinc o més. 37 habitatges disposaven pel capbaix d'una plaça de pàrquing. A 17 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bouffignereux el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 4 |
| 4 | 55 a 59 | 4 |
| 8 | 50 a 54 | 8 |
| 0 | 45 a 49 | 0 |
| 8 | 40 a 44 | 4 |
| 12 | 35 a 39 | 4 |
| 4 | 30 a 34 | 4 |
| 0 | 25 a 29 | 8 |
| 0 | 20 a 24 | 0 |
| 4 | 15 a 19 | 4 |
| 0 | 10 a 14 | 0 |
| 0 | 5 a 9 | 4 |
| 8 | 0 a 4 | 0 |

## Economia

El 2007 la població en edat de treballar era de 66 persones, 51 eren actives i 15 eren inactives. De les 51 persones actives 49 estaven ocupades (24 homes i 25 dones) i 2 estaven aturades (2 homes). De les 15 persones inactives 6 estaven jubilades, 6 estaven estudiant i 3 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa d'hostatgeria i restauració, 1 d'una empresa de serveis i 1 d'una entitat de l'administració pública.

## Poblacions properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Bouffignereux a l'INSEE.
* Évolution et structure de la population Fitxa amb el detall de dades de Bouffignereux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Boufakrane

Boufakrane (en àrab بوفكران, Būfakrān; en amazic ⴱⵓⴼⴽⵔⴰⵏ) és un municipi de la prefectura de Meknès, a la regió de Fes-Meknès, al Marroc. Segons el cens de 2014 tenia una població total de 12.941 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Micropoecilia bifurca

Micropoecilia bifurca és una espècie de peix de la família dels pecílids i de l'ordre dels ciprinodontiformes.
Els mascles poden assolir els 3 cm de longitud total.
Es troba a Amèrica: riu Amazones.

## Referències

* ↑ «Micropoecilia bifurca». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)
# Tour de Nanquín

El Tour de Nanquín (oficialment Tour of Nanjing) és una cursa ciclista professional d'un sol dia que es disputa al voltant del Nanquín (Xina), el mes de novembre. Es va crear el 2013, formant part de l'UCI Àsia Tour.

## Palmarès

| Any | Vencedor | Segon | Tercer |
| 2013 | Alois Kaňkovský | Iuri Metluxenko | Jiří Hochmann |

## Referències

* ↑ «Tour of Nanjing (Chn) - Cat.1.2». [Consulta: 1r novembre 2023].

## Enllaços externs

* Palmarès del Tour de Nanquín a cqranking.com
* Palmarès del Tour de Nanquín a sitiodeciclismo.net
# Supercopa d'Espanya (desambiguació)

«Supercopa d'Espanya» té aquests significats:
* Supercopa d'Espanya d'handbol
* Supercopa d'Espanya de futbol
* Supercopa d'Espanya de basquet
* Supercopa d'Espanya d'hoquei patins
* Supercopa espanyola de futbol sala
* Supercopa espanyola de voleibol femenina
* Supercopa espanyola de voleibol masculina
# Apol·lo (desambiguació)

«Apol·lo» té aquests significats:
* Apol·lo, déu del Sol, de la bellesa, de la música i de la poesia en la mitologia grega i romana.
* Asteroide Apol·lo, qualsevol grup d'asteroides del qual el periheli és més prop del Sol que l'òrbita de la Terra.
* Apol·lo del Belvedere, escultura de marbre de l'antiguitat clàssica.
* Jocs d'Apol·lo (Ludi Apollinares) o Apollinaria, jocs instituïts a Roma a la Segona Guerra Púnica, el 212 aC.
* Himne d'Apol·lo, fragment musical que constitueix la peça musical notada més antiga conservada a Occident.
* Teatres: Teatre Apol·lo, diversos teatres duen aquest nom.
* Sala Apolo, sala de concerts i discoteca de Barcelona.
* Programa espacial Apol·lo de la NASA, i les astronaus associades, més conegudes pels seus noms en anglès, Apollo.
* Apol·lo (lepidòpter) (Parnassius apollo), lepidòpter ropalòcer de la família papilionidae
Viccionari
# Refugi de Fauna Silvestre de la Llacuna de Sariñena

El Refugi de Fauna Silvestre de la Llacuna de Sariñena (en aragonès Refuchio de Fauna Silvestre d'a Lacuna de Sarinyena) és un refugi de fauna silvestre localitzat en els Monegros, en el sud de la província d'Osca, Aragó, Espanya. El refugi, que té una superfície de 604 hectàrees i va ser declarat com a espai natural protegit per primera vegada el 4 d'abril de 1995, té com a element principal la llacuna de Sariñena, es troba dins del terme municipal de Sariñena, entre les conques dels rius Alcanadre i Flumen. En 2001 es va declarar a l'espai natural Zona d'especial protecció per a les aus (ZEPA), en conjunt amb la propera Bassa de l'Estació, amb una superfície total de 654 ha.
La llacuna de Sariñena és d'origen endorreic. Les seves aigües posseeixen una concentració de sals molt elevada, a causa del clima àrid de la regió, en el qual es produeixen escasses precipitacions i que sofreix una intensa evaporació durant els mesos d'estiu.

## Fauna

Entre la fauna de la llacuna es pot destacar la presència d'exemplars d'aguiló lagunero, ánsar comú, ánade azulón, avefría europea, cerceta comuna, cormorán gran, garcilla bueyera, gavina reidora, garsa imperial i somormujo lavanco; encara que la diversitat d'avifauna de la llacuna comprèn moltes més espècies, tant d'aus associades al medi aquàtic com a rapaces i paseriformes.

## Flora

L'alta concentració de sal en la llacuna i en els terrenys circumdants provoca que la vegetació sigui halófila, com salicornias i Salsola oppositifolia.

## Referències

* ↑ http://www.naturaspain.com/zona-zepa-laguna-de-sarinena-y-balsa-de-la-estacion.html
* ↑ http://www.aragon.es/estaticos/ImportFiles/06/docs/%C3%81reas/Biodiversidad/RedNatura2000/ZonasEspecialProtecci%C3%B3n/MapaZonasEspecProteccionAvesCO/29_ES0000294_LAGUNA_SARINENA_BALSA_ESTACION.pdf Arxivat 2011-11-15 a Wayback Machine.

## Enllaços externs

* Refugi de Fauna Silvestre de la Llacuna de Sariñena en Naturalesa d'Aragó
# Rattus tunneyi

Rattus tunneyi és una espècie de rosegador de la família dels múrids que viu a Austràlia. El seu nom específic, tunneyi, és en honor del naturalista australià John Thomas Tunney.

## Referències

* ↑ Morris, K.; Burbidge, A.; Aplin, K.; Ellis, M. Rattus tunneyi. UICN 2008. Llista Vermella d'espècies amenaçades de la UICN, edició 2008, consultada el 6 juny 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 421. ISBN 978-0801893049.
# Rattus verecundus

Rattus verecundus és una espècie de mamífer rosegador de la família dels múrids. Viu a altituds d'entre 150 i 2.700 msnm a Indonèsia i Papua Nova Guinea. Ocupa una gran varietat d'hàbitats. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, verecundus, significa 'amb cara de vergonya' en llatí.

## Referències

* ↑ Wright, D. et al. Rattus verecundus. UICN 2016. Llista Vermella d'espècies amenaçades de la UICN, edició 2016, consultada el 17 març 2018.
* ↑ Entrada «Rattus» d'Animalia (en anglès).
# Ratu Boko

Ratu Boko, o Palau de Ratu Boko, és un jaciment arqueològic de Java. Es troba en un altiplà, a uns tres quilòmetres al sud del conjunt de temples de Prambanan, a Yogyakarta, Indonèsia. Els habitants autòctons, però, l'anomenen en honor al rei Boko, el llegendari rei esmentat en el folklore de Roro Jonggrang. En javanés, Ratu Baka significa 'Rei cigonya'.
El jaciment s'estén per 16 hectàrees i inclou dos llogarets (Dawung i Sambireja) dels pobles de Bokoharjo i Prambanan, del kabupaten de Sleman. En notable contrast amb altres llocs del període clàssic de Java Central i Yogyakarta, que són ruïnes de temples, Ratu Boko degué ser d'un lloc de residència, tot i que se'n desconeix la funció precisa. Potser fou un conjunt palatí que pertanyia als reis de Sailendra o de Mataram, que també construïren temples a la plana de Kewu. Les ruïnes de Ratu Boko denoten un palau fortificat que evidencia un romanent de muralles fortificades i el fossat sec defensiu. Hi ha restes d'assentaments també a la rodalia de Ratu Boko. Aquest lloc està situat a 196 m sobre el nivell de la mar: al punt més alt del paratge hi ha un petit pavelló des del qual es pot veure una vista panoràmica del Temple de Prambanan amb la muntanya Merapi de fons.

## Referències

* ↑ «The Majestic Beauty of the Ratu Boko Palace ruins». Wonderful Indonesia. Arxivat de l'original el 25 de juny de 2014. [Consulta: 23 juny 2014].
* ↑ Miksic, John. Ancient History (en anglés). Archipelago Press, 2003, p. 74 (Indonesian Heritage). ISBN 978-9-81-301826-6.
* ↑ Soetarno, R. Aneka Candi Kuno di Indonesia (en anglés). 2a. Dahara Prize, 2003, p. 67 (Ancient Temples in Indonesia). ISBN 978-9-79-501098-2.
# Regla d'Abegg

En química la regla d'Abegg estableix que la diferència entre el màxim i el mínim número d'oxidació d'un element químic és freqüentment vuit. En general, per a un element químic (com el sofre), la regla d'Abegg estableix que la suma dels valors absoluts del seu mínim número d'oxidació (de -2 per al sofre a H₂S) i el seu màxim número d'oxidació (de +6 per al sofre a H₂SO₄) és sovint igual a 8. Aquesta regla fou formulada el 1904 pel químic alemany Richard Abegg. Es va fer servir com a base per a l'argument de l'article de Gilbert N. Lewis de 1916 «L'àtom i la molècula», Aquest article posteriorment va inspirar Linus Pauling per escriure el llibre La naturalesa de l'enllaç químic. Lewis va emprar aquesta regla per desenvolupar el seu model de l'àtom cúbic, que més endavant va desenvolupar la seva regla de l'octet. La regla d'Abegg també és coneguda com la llei d'Abegg de la valència i contravalència.
El model atòmic de Schrödinger va permetre explicar la regla d'Abegg, atès que molts enllaços químics covalents es donen entre elements els dos últims elements orbitals dels quals són un orbital de tipus s i tres orbitals de tipus p (car cadascun d'aquests orbitals pot contenir com a màxim dos electrons, la regla d'Abegg està relacionada amb les diferents maneres de distribuir electrons el màxim nombre possible d'electrons entre els diferents orbitals moleculars possibles).

## Referències

* ↑ Disponible en línia a: The Atom and the Molecule (anglès)
# Ratpenat frugívor de nas curt gros

El ratpenat frugívor de nas curt gros (Cynopterus sphinx) és una espècie de ratpenat que es troba a Bangladesh, Bhutan, Cambodja, Xina, l'Índia, Indonèsia, Laos, Malàisia, Myanmar, les Filipines, Sri Lanka, Tailàndia i el Vietnam. Té una gran varietat d'hàbitats naturals, que van des de les zones rurals fins als paisatges urbans, passant pels boscos primaris i secundaris. No hi ha cap amenaça significativa per a la supervivència d'aquesta espècie.

## Referències

* ↑ Bates, P.; Bumrungsri, S.; Molur, S.; Srinivasulu, C. Cynopterus sphinx. UICN 2008. Llista Vermella d'espècies amenaçades de la UICN, edició 2008, consultada el 6 abril 2014.
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Resolució 1698 del Consell de Seguretat de les Nacions Unides

La Resolució 1698 del Consell de Seguretat de les Nacions Unides fou adoptada per unanimitat el 31 de juliol de 2006. Després de recordar totes les resolucions anteriors sobre la situació a la República Democràtica del Congo, incloses les resolucions 1493 (2003), 1533 (2004), 1552 (2004), 1565 (2004), 1592 (2005), 1596 (2005), 1616 (2005), 1649 (2005) i 1654 (2006), el Consell va renovar les sancions contra el país fins al 31 de juliol de 2007.
La resolució es va aprovar després de les primeres eleccions generals en 40 anys.

## Resolució
### Observacions

El Consell de Seguretat va condemnar el tràfic d'armes il·legal a la República Democràtica del Congo i va expressar la seva intenció de seguir vigilant de prop l'embargament que imposava la Resolució 1493. A més, la presència de milícies i forces estrangeres a les províncies d'Ituri, Kivu Nord i Kivu del Sud.

### Actes

En virtut del Capítol VII de la Carta de les Nacions Unides, el Consell va reiterar les exigències de complir amb les resolucions 1493, 1596 i 1649, i va ampliar les sancions i el mandat del grup d'experts que vigilava la seva implementació fins al 31 de juliol de 2007, a la llum de l'incompliment.
Mentrestant, el Consell va declarar la seva intenció de prendre mesures addicionals contra el finançament de grups armats i milícies i va instar al Govern de la República Democràtica del Congo a ampliar la seva autoritat a tot el país. A més, els membres del Consell van decidir ampliar les disposicions de la Resolució 1596 als líders polítics i militars que utilitzen els nens en conflictes armats en violació del dret internacional i també contra els individus que assenyalen com a objectiu als nens en temps de guerra.
Finalment es va requerir a totes les parts que cooperessin amb el grup d'experts i es va instar a Uganda a complir les seves obligacions en la Resolució 1596.

## Referències

* ↑ «Security Council extends increase in force strength of UN mission in Democratic Republic of Congo until 30 September». United Nations, 31-07-2006.
* ↑ «UN extends DR Congo arms embargo». BBC News, 01-08-2006.
* ↑ Hudson, Natalie Florea. Gender, human security and the United Nations: security language as a political framework for women. Taylor & Francis, 2009, p. 83. ISBN 978-0-415-77782-7.

## Vegeu també

* Llista de resolucions del Consell de Seguretat de les Nacions Unides 1601 a la 1700 (2005 - 2006)
* Segona Guerra del Congo
* Conflicte de Kivu
* Conflicte d'Ituri

## Enllaços externs

* PDF Text de la Resolució a UN.org
# Resolució 169 del Consell de Seguretat de les Nacions Unides

La Resolució 169 del Consell de Seguretat de les Nacions Unides, aprovada el 24 de novembre de 1961, va desacreditar les activitats secessionistes a l'estat de Katanga, així com l'acció armada contra les forces de les Nacions Unides i va insistir que aquestes activitats cessessin. El consell va autoritzar al Secretari General de les Nacions Unides a prendre les mesures necessàries per a detectar i expulsar de manera immediata tot el personal militar estranger, el personal paramilitar i mercenaris no de l'ONU i va demanar que el secretari general adopti totes les mesures necessàries per evitar el seu retorn. A continuació, el Consell va demanar a tots els estats membres que ajudin al Govern de la República del Congo i que evitin qualsevol acció que pugui contribuir al conflicte allí.
La resolució es va aprovar amb nou vots contra cap; França i el Regne Unit es van abstenir.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)
* Resolucions 143, 145, 146, 157 i 161
* Crisi del Congo

## Enllaços externs

* PDF Text de la Resolució a UN.org